**ՈՒՂԵՐՁ ԱՆԿԱԽՈՒԹՅԱՆ ՏՈՆԻ ԱՌԹԻՎ**

ՀՀ պատմության թերևս ամենահիշարժան օրն է սեպտեմբերի 21-ը: Տոն, որն անխոս կերպով յուրաքանչյուր տարի գալիս է վերհանելու պատմական իրադարձություններն ու այն վեհ իրականությունը, որ ԱՆԿԱԽՈՒԹՅՈՒՆԸ մեր ամենակարևոր ձեռքբերումն է այսօր և ընդմիշտ:

Անկախ պետականության այս անձնագիրը դժվարությունների ու պայքարի գնով տրվեց մեզ, սակայն խաղաղության մեջ այն պահել ու պահպանելը մեր ամենակարևոր առաքելությունը պետք է լինի:

Սիրելի՛ Հայաստանի Հանրապետության քաղաքացիներ, շնորհավորում եմ բոլորիս Անկախության տոնի առթիվ, թող օրվա խորհուրդը մեզ ոգեշնչի, հանուն հայրենիքի նոր նվաճումների ու հաղթանակների սկիզբ դառնա:

Թող անկախ բացվող ամեն մի առավոտ մեր հայրենիքին սեր ու ներդաշնակություն, հաղթական ոգի ու բարեկեցություն բերի:

Շնորհավոր Անկախության տոն:

Համայնքի ղեկավար` Հ.Շահգալդյան